እቶም ሲኖዶሳት፡ ሓደ ነቲ ኻልእ ሕጊ እምነት ከምዝጠሓሰ ወይ ድማ ሃይማኖታዊ ተቐባልነት ከምዘይብሉ ገይሩ ከምዝሪኦ ዘመላኽት ነንርእሶም ምውግጋዞም እዩ። ሕጂ ይካየድ አኣብ ዘሎ ከይዲ ሽምግልና፡ ብሓባር ጸሎት ምብጽሖም ነቲ ቅድም ኢሎም ዘንበርዎ ዉግዘት ወግዓዊ'ኳ እንተዘይኮነ ብተግባር ቀዲሞም ከምዘልዓልዎ መርኣያ'ዩ ይብሉ ቀሺ ኤፍሬም። ነንሕድሕዶም ዝጠማመትሉ መገዲ ነቲ ብተደጋጋሚ ዝተገበረ ፈተነ ዕርቂ እኳ እንተህሰሶ፡ ፖለቲካዊ ኩነታት እታ ሃገር'ዉን ዓብዪ ኣጃም ከምዝነበሮ ይሰማምዑ። ቀሺ ኤፍሬም ኦርቶዶክሳዊት ቤተ ክርስቲያን ኢትዮጵያ፡ ካብ እትምስረት ኣትሒዙ፡ ኣብ ካልኦት ክፋላት ዓለም ካብ ዘለዉ እምነታት ክርስትና ብዝተፈለየ መልክዑ መንግስታዊ ምትእስሳር ከምዘለዋ የረድኡ። "ኣብ ካልኦት ሃገራት እምነት ኣብቲ ህዝቢ ምስ ሰረጸ መንግስታት ከምዝተቐበሉዎ ታሪክ የረድእ። ኣብ ኢትዮጵያ ግና ናይዚ ተጻራሪ'ዩ። መንግስቲ ነቲ እምነት ተቐቢሉ'ዩ ናብቲ ህዝቢ ኣስሪጹዎ። ስለዝኾነ መንግስታዊ ዝምድና ኣሎ" ይብሉ። እሞኸ?
